ವಾಟ್ಸಪ್ ನಲ್ಲೂ ವ್ಯತ್ಯಯ ಬಳಕೆದಾರರಿಂದ ದೂರು ದಾಖಲು ನವದೆಹಲಿ, ಅ.21 ಹಿ.ಸ : ಜಿಮೇಲ್, ಡಾಕ್ಸ್, ಡ್ರೈವ್ ಸೇರಿದಂತೆ ಗೂಗಲ್ ನ ಹಲವು ಸೇವೆಗಳಲ್ಲಿ ನಿನ್ನೆ ಸಮಸ್ಯೆ ಕಂಡುಬಂದಿತ್ತು. ಈ ನಡುವೆ ಫೇಸ್ ಬುಕ್ ಒಡೆತನದ ವಾಟ್ಸಾಪ್ ನಲ್ಲೂ ವ್ಯತ್ಯಯ ಕಂಡುಬಂದಿದೆ ಎಂದು ವರದಿಯಾಗಿದೆ.ಜಗತ್ತಿನ ಹಲವೆಡೆ ನಿನ್ನೆ ಸಂಜೆಯ ವೇಳೆ ವಾಟ್ಸಾಪ್ ನಲ್ಲಿ ಕನೆಕ್ಷನ್ ಸಮಸ್ಯೆ ಕಂಡುಬಂದಿದ್ದು, ಬಳಕೆದಾರರು ಯಾವುದೇ ಸಂದೇಶ ಕಳುಹಿಸಲು ಮತ್ತು ಸ್ವೀಕರಿಸಲು ಸಾಧ್ಯವಾಗುತ್ತಿರಲಿಲ್ಲ ಎನ್ನಲಾಗಿದೆ. ಈ ಕಾರಣದಿಂದ ಸಹಲವು ಬಳಕೆದಾರರು ಸಾಮಾಜಿಕ ಜಾಲತಾಣದಲ್ಲಿ ದೂರು ಸಲ್ಲಿಸಿದ್ದಾರೆ.ವಾ ಬೆಟನಿಯೋಫೋ ವರದಿಯಂತೆ, ವಾಟ್ಸಾಪ್ ಸರ್ವರ್ ನಲ್ಲಿ ಸಮಸ್ಯೆ ಕಂಡುಬಂದಿದ್ದರಿಂದ ಏಕಾಏಕಿ ಸೇವೆಗಳು ಸ್ಥಗಿತಗೊಂಡಿದೆ. ಇದರಿಂದ ಹಲವು ಬಳಕೆದಾರರು ಸಮಸ್ಯೆ ಎದುರಿಸಿದ್ದರು. ಆದರೆ, ಕೆಲವೆಡೆ ಯಾವುದೇ ವ್ಯತ್ಯಯಗಳು ಕಂಡುಬರಲಿಲ್ಲ ಎಂದು ತಿಳಿಸಿದೆ.ಸರ್ವರ್ ಡೌನ್ ವೇಳೆಯಲ್ಲಿ ಯಾವುದೇ ಹೊಸ ವಾಟ್ಸಾಪ್ ಖಾತೆ ತೆರೆಯಲು ಅಸಾಧ್ಯವಾಗಿತ್ತು. ಈ ಸಮಸ್ಯೆ ಶುಕ್ರವಾರ ಬೆಳಗ್ಗೆಯವರೆಗೂ ಮುಂದುವರೆದಿತ್ತು ಎಂದು ಹಲವಾರು ಮಾಧ್ಯಮಗಳು ವರದಿ ಮಾಡಿದೆ.ಡೌನ್ ಡಿಟೇಕ್ಟರ್ ವರದಿ ಪ್ರಕಾರ, ಸುಮಾರು 66 ವಾಟ್ಸಾಪ್ ಬಳಕೆದಾರರು ಕನೆಕ್ಷನ್ ಸಮಸ್ಯೆ ಎದುರಿಸಿದ್ದಾರೆ. 30 ಜನರಿಗೆ ಸಂದೇಶ ಕಳುಹಿಸುವಲ್ಲಿ ಮತ್ತು ಸ್ವೀಕರಿಸುವಲ್ಲಿ ವ್ಯತ್ಯಯ ಕಂಡು ಬಂದಿದೆ.ನಿನ್ನೆ ಬೆಳಗ್ಗೆ ಜಿಮೇಲ್, ಗೂಗಲ್ ಡ್ರೈವ್, ಗೂಗಲ್ ಡಾಕ್ಸ್, ಗೂಗಲ್ ಮೀಟ್ ಸೇರಿದಂತೆ ಹಲವು ಗೂಗಲ್ ಸೇವೆಯಲ್ಲಿ ವ್ಯತ್ಯಯ ಕಂಡುಬಂದಿತ್ತು. ಭಾರತ ಸೇರಿದಂತೆ ಜಗತ್ತಿನ ಹಲವಾರು ದೇಶಗಳ ಜನರು ಇದರಿಂದ ಸಮಸ್ಯೆ ಎದುರಿಸಿದ್ದರು. ಅನೇಕರು ಸಾಮಾಜಿಕ ಜಾಲತಾಣದಲ್ಲಿ ಈ ಕುರಿತು ದೂರು ಸಲ್ಲಿಸಿದ್ದರು. ಸಂಜೆ ವೇಳೆಗೆ ಗೂಗಲ್ ಸೇವೆಗಳು ಯಥಾಸ್ಥಿತಿಗೆ ಬಂದಿದ್ದವು.ಹಿಂದುಸ್ತಾನ ಸಮಾಚಾರಎಂ.ಎಸ್ ಯ.ಮ